सूरजमल से लें एकजुटता की प्रेरणा: सुमेधानंद
महाराजासूरजमल के 252 वें बलिदान दिवस के मौके पर रेलवे सामुदायिक भवन में सांसद सुमेधानंद सरस्वती की अध्यक्षता में प्रतिभा सम्मान समारोह एवं बलिदान दिवस कार्यक्रम हुआ। कार्यक्रम महाराजा सूरजमल फाउंडेशन सीकर की ओर से आयोजित किया गया।
इस मौके पर सांसद सरस्वती ने कहा युवा पीढ़ी ऐसे योद्धाओं से प्रेरणा लेकर आगे आए। मुख्य अतिथि कृष्णा पूनिया ने कहा आज शेखावाटी की माटी देश सेवा के साथ खेलों में भी अंतरराष्ट्रीय स्तर पर पहचान बना रही है। कार्यक्रम में विधायक बंशीधर बाजिया, पूर्व जिला प्रमुख रीटा सिंह, ताराचंद धायल, महावीर पुरोहित सहित अनेक वक्ताओं ने संबोधित किया। अतिथियों ने अभिलाषा रणवां के द्वारा लिखित पुस्तक विमोचन किया। समारोह में आयोजन समिति की ओर से समाज की प्रतिभाओं का सम्मान किया गया। समारोह में विधायक गोविंद डोटासरा, नेता प्रतिपक्ष अशोक चौधरी, राधेश्याम पारीक, रतन पिलानियांआदि शामिल हुए। अंत में फाउंडेशन जिलाध्यक्ष महेश धायल ने आभार जताया।
शौर्यदिवस मनाया | वीरतेजा सेना की ओर से जयपुर रोड रामुकाबास तिराहे स्थित सर्किल पर महाराज सूरजमल के नाम का बोर्ड लगाकर शौर्य दिवस मनाया गया। इस मौके पर वक्ताओं ने सूरजमल के जीवन पर प्रकाश डाला। कार्यक्रम में जिलाध्यक्ष सांवर मल मुवाल, ताराचंद भूकर, धर्मेंद्र गिठाला, शिवपाल ख्यालिया आदि शामिल हुए। इधर युवा जाट मंच की ओर से महेश हुड्डा के नेतृत्व में कार्यक्रम हुआ। कार्यक्रम में वक्ताओं ने छात्रनेता पर हुए जान लेवा हमले की निंदा की। वहीं गिरफ्तारी की मांग को लेकर प्रदर्शन तेज करने का आह्वान किया। कार्यक्रम में सुरेंद्र नेहरा, दिनेश ओला, आदि शामिल हुए।
सामुदायिक भवन में हुए कार्यक्रम के दौरान पुस्तक विमोचन करते हुए।
bho_Deva hin_Deva hin_Deva hin_Deva hin_Deva